Det er slut med ungdomsmediet Format, som selvstændig formidler af nyheder, tendenser og verdens gang for den endnu ikke grånende målgruppe.

Format åbnede i august sidste år, og lukker altså nu, otte måneder senere.

»Vi laver et strategiskifte for Format, hvor vi går fra nu at have fokus på brede nyheder til at være mere fokuseret på helt klare nicher. I første omgang bliver der tale om to nicher: Den, der hedder Skærm, der handler om streaming, tv og serier, og Shero, som fokuserer på livsstil til et helt ungt kvindepublikum«, siger Poul Madsen, chefredaktør på Ekstra Bladet, til MediaWatch.